## 

## BILJEŠKE UZ FINANCIJSKI IZVJEŠTAJ

**za razdoblje od 1. siječnja do 30. lipnja 2022. godine**

Djelatnost Dječjeg vrtića Maslina je predškolski odgoj i naobrazba, te skrb o djeci predškolske dobi od navršene jedne godine života do polaska u Osnovnu školu. Predškolskim odgojem obuhvaćeno je 86 djece u 2 vrtićke skupine i jednoj jasličkoj skupini. Zaposleno je 8 djelatnika u stalnom radnom odnosu i 12 djelatnika na određeno vrijeme.

Financiranje Dječjeg vrtića Masline vrši se iz Proračuna Općine Tribunj te od prihoda po posebnim propisima - uplate roditelja za smještaj djece u vrtić.

Udio prihoda u ukupnim prihodima za razdoblje 01.01.-30.06.2022. godini bio je:

* iz općinskog proračuna 76,56%,
* prihodi po posebnim propisima 23,44%.

PREGLED PRIHODA I RASHODA

OPIS IZNOS

1. **PRIHODI 1.282.187,62**

Skupina

636 Pomoći proračunskim korisnicima iz proračuna 8.820,00

639 Prijenosi EU sredstva 587.423,58

652 Prihodi po posebnim propisima 291.740,58

671 Prihodi iz proračuna 394.203,46

## UKUPNO: 1.276.581,99

1. **RASHODI**

31 Rashodi za zaposlene 958.835,95

32 Materijalni rashodi 315.917,27

34 Financijski rashodi 1.828,77

### RAZLIKA PRIHODI – RASHODI: 5.605,63

**PRENESENI VIŠAK PRIHODA IZ 2021. G. 115.752,72**

**Višak prihoda za 01-06/2022. god. 121.358,35**

1. **BILJEŠKE UZ PR-RAS**

U razdoblju od 01.01.2022. do 30.06.2022. ostvareni su prihodi u ukupnom iznosu od 1.282.187,62 kn. Ukupni prihodi poslovanja sastoje se od :

* Općih prihoda i primitaka

Prihodi iz nadležnog proračuna u iznosu od 394.203,46 kuna koji su utrošeni za plaće zaposlenika i na redovne rashode poslovanja.

Prijenos EU sredstava u iznosu od 587.423,58 kn koji su utrošeni na rashode povezane s projektom „Tribunj-prijatelj djece“.

* Pomoći

Tekuće pomoći iz državnog proračuna proračunskim korisnicima JLPR(S) u iznosu od 8.820,00 kuna koje su utrošene za nabavu didaktičkih i drugih radnih materijala.

* Vlastiti primici

Sufinanciranje cijene usluge od strane roditelja u iznosu od 291.740,58 kn.

U odnosu na isto razdoblje prošle godine ostvareno je više prihoda za 181,1% jer u proteklom razdoblju nije bilo ostvarenja do 01.03.2021. godine i projekt „Tribunj-prijatelj djece“ je započeo u 2022. godini.

U razdoblju od 01.01.2022. do 30.06.2022. ostvareni su rashodi poslovanja u iznosu od 1.276.581,99 kune za 187,7% više nego u istom razdoblju protekle godine. Razlog velikog odstupanja je u provedbi projekta i novom zapošljavanju 12 djelatnika. Ukupni rashodi poslovanja sastoje se od:

* Rashoda za zaposlene

Plaće za zaposlene u bruto iznosu od 823.142,31 kune (isplaćene 19 zaposlenika).

Doprinosi na plaće u iznosu od 135.693,64 kune. Odnose se na doprinose za obvezno zdravstveno osiguranje, sve u većem iznosu nego protekle godine jer je više zaposlenih radi provedbe projekta.

Naknade troškova zaposlenima u iznosu od 38.427,85 kuna. Odnose se na naknade za prijevoz na posao i s posla za zaposlene izvan Tribunja, naknade za službena putovanja i seminare i stručno usavršavanje zaposlenika.

* Materijalni rashodi

Rashodi za materijal i energiju u iznosu od 170.474,80 kune. Odnose se na rashode za uredski materijal u iznosu od 46.611,26 kn-ostvareno znatno više nego protekle godine radi neodržavanja radionica za roditelje radi covid mjera i organiziranja rada u novom korisniku, namirnice za djecu u iznosu od 70.636,97 kn-također ostvareno više nego protekle godine jer je DV Maslina započeo samostalno sa pripremom obroka u vlastitoj kuhinji , rashodi za električnu energiju u iznosu od 42.230,97 kuna-električna energija je prenesena na vrtić krajem 2021. godine do tada je struju plaćala Općina Tribunj i rashodi za sitni inventar u iznosu od 10.995,60 kunu-nabavljena su 2 nova laptopa i office programi za zaposlene na projektu.

Rashodi za usluge u iznosu od 53.949,61 kunu. Odnose se na rashode za telefon, poštu i prijevoz u iznosu od 2.177,86 kn, komunalne usluge u iznosu od 24.659,42 kn-velika razlika je nastala radi kvara na brojilu i velikog računa za vodu za 04/2022. godine na koji je uložena žalba, računalne usluge u iznosu od 1.325,00 kn i ostale usluge u iznosu od 25.787,33 kn.

Ostali nespomenuti rashodi poslovanja u iznosu od 51.414,23 kuna- ostvareni u manjem iznosu nego protekle godine ponajviše jer nema rashoda za prehranu od DV Žižula (obroke priprema samostalno vrtić u svojoj kuhinji).

* Financijski rashodi

Financijski rashodi ostvareni u iznosu od 1.828,77 kuna a odnose se na usluge banke i Financijske agencije.

Dv Maslina je u razdoblju od 01. siječnja do 30. lipnja 2022. godine ostvario višak prihoda poslovanja u iznosu od 5.605,63 kune i zajedno sa prenesenim viškom prihoda od protekle godine u iznosu od 115.752,72 kune ostvaruje 121.358,35 kune viška prihoda i primitaka koji je raspoloživ u sljedećem razdoblju.

1. **BILJEŠKE UZ OBVEZE**

Stanje obveza na 01.01.2022. godine iznosi 128.555,02 kuna. Tijekom razdoblja od siječnja do lipnja 2022. godine. Došlo je do povećanja obveza za 1.164.113,63 kn su a podmirene obveze su iznosile 1.247.693,69 kuna. Stanje obveza na kraju izvještajnog razdoblja iznosi 44.974,96 kuna, od toga je dospjelih obveza 39.808,36 kune-većinom mjesečni računi za lipanj, a nedospjele obveze iznose 5.166,60 kune- a odnose se na obveze za materijalne rashode.

.

**KLASA:400-01/22-01/3**

**URBROJ:2182-20-34-1/1-01-22-2**

**Tribunj, 11. srpnja 2022. godine**

**RAVNATELJICA**

**Zdenka Jerkin**